b'\n_START_ARTICLE_\n\xc5\xbdiga Knap\n_START_SECTION_\n\xc5\xbdivljenje in izobrazba\n_START_PARAGRAPH_\nNa Univerzi v Ljubljani je \xc5\xa1tudiral matematiko in filozofijo. Leta 1960 je diplomiral iz matematike, iz filozofije pa leto kasneje. Po diplomi se je zaposlil na In\xc5\xa1titutu za sociologijo in filozofijo Univerze v Ljubljani. V letih 1963 \xe2\x80\x93 67 se je specializiral na Katedri za matemati\xc4\x8dno logiko in kibernetiko na Univerzi Lomonosova v Moskvi. Izobra\xc5\xbeevanje je nadaljeval na Univerzi v Edinburhgu leta 1973. Na in\xc5\xa1titutu je sodeloval pri ve\xc4\x8d raziskovalnih projektih. Zanimali so ga predvsem metodolo\xc5\xa1ki problemi v dru\xc5\xbebenih vedah. Na to temo je leta 1985 zagovarjal doktorsko disertacijo z naslovom Filozofski in metodolo\xc5\xa1ki problemi teorije sistemov. Njegov mentor je bil Frane Jerman, ki je predaval na Oddelku za filozofijo Filozofske fakultete Univerze v Ljubljani. Leta 1976 je \xc5\xbdiga Knap za\xc4\x8del predavati metodolo\xc5\xa1ke predmete na Filozofski fakulteti, od 1988 naprej tudi logiko. Najprej je delal kot izredni profesor, od leta 1993 je bil na Filozofski fakulteti redno zaposlen, danes pa je upokojen.\n_START_SECTION_\nPriznanja\n_START_PARAGRAPH_\nLeta 2013 je prejel zlato priznanje ZOTKS, katerega prejmejo posamezniki in organizacije, ki so s svojim aktivni delom in sodelovanjem v zadnjih desetih letih nadpovpre\xc4\x8dno prispevali k napredku tehni\xc4\x8dne kulture, izvedbi aktivnosti in razvoju ZOTKS in njenih \xc4\x8dlanic.'